**ПОЈЕДНОСТАВЉЕЊЕ ПОСТУПКА ИЗМЕНА ПОДАТАКА У ИМЕНИКУ ФАРМАЦЕУТСКЕ КОМОРЕ СРБИЈЕ**

|  |  |
| --- | --- |
| **Назив административног поступка** | Измене података у Именику Фармацеутске коморе Србије |
| **Шифра поступка** | 04.07.0002 |
| **Регулаторно тело**  **(надлежно за спровођење препоруке)** | Министарство здравља  Фармацеутска комора |
| **Правни оквир којим је уређен административни поступак** | * Закон о коморама здравствених радника („Сл. гласник РС“ бр. 107/05, 99/10, 70/17-УС) Закон о здравственој заштити („Сл. гласник РС“ бр. 107/05, 72/09- др. закон), 88/10, 99/10, 57/11, 119/12, 45/13-др. закон, 93/14, 96/15, 106/15, 105/17-др. закон, 113/17-др. закон) * Статут Фармацеутске коморе Србије („Сл. гласник РС“ бр. 106/06, 118/08, 5/10, 113/13)[[1]](#footnote-1) |
| **Прописи које треба променити /донети/укинути да би се спровеле препоруке** | 1. Закон о коморама здравствених радника („Сл. гласник РС“ бр. 107/05, 99/10, 70/17-УС) 2. Статут Фармацеутске коморе Србије („Сл. гласник РС“ бр. 106/06, 118/08, 5/10, 113/13 и 9/20) |
| **Рок за спровођење препорука** | Четврти квартал 2020. |
| 1. **КРАТАК ОПИС ПРОБЛЕМА** | |
| Поступак ствара административно оптерећење и трошкове подносиоцима захтева, на шта указује недовољна правна уређеност поступка што доприноси правној несигурности странака у поступку, непотребна документација, коју странка подноси, уз непоштовање обавезе прибављања података које издају други јавни органи, по службеној дужности. Посебан рок за доношење решења није прописан, услед чега се у поступку примењује општи рок, чија примена није адекватна. Сходно томе, нарушено је једно од начела управног поступка - начело делотворности и економичности, по коме се поступак води уз што мање трошкова по странку.  Подносилац подноси захтев на обрасцу припремљеном од стране надлежног органа, који не садржи све потребне информације потребне подносиоцу за припрему захтева и документације која се уз захтев подноси. Подносиоцима захтева није омогућено подношење захтева и издавање акта електронским путем. Такође, надлежни орган не објављује све релевантне податке из именика о члановима Коморе.  Анализом поступака различитих комора здравствених радника, установљено да је да надлежне коморе спроводе потпуно неуједначено исте поступке, иако је основ за спровођење тих поступака прописан заједничким прописима са једнако прописаним условима. Из тог разлога, намеће се потреба за успостављањем једнаког приступа у тумачењу прописа и спровођењу поступака од стране надлжник комора здравствених радника. | |
| 1. **САЖЕТАК ПРЕПОРУКА** | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Прибављање података по службеној дужности** |  | Х |  | | **Документација** |  |  |  | | *Елиминација документације* |  | Х |  | | **Утврђивање правног основа и потребне документације** |  | | | | *Прописивање начина провере испуњености услова и документације, која се доставља* | Х |  | 2 | | **Образац административног захтева** |  | | | | *Унапређење обрасца захтева* |  | Х |  | | **Рокови** |  | | | | *Прописивање рока посебним прописом* | X |  | 1 | | **Подношење захтева** |  | | | | *Електронско подношење захтева* |  | Х |  | | **Евиденције** |  | | | | *Објављивање и ажурирање постојеће евиденције* | Х |  | 2 | | |
|  | |
| 1. **ОБРАЗЛОЖЕЊЕ** | |
| * 1. **Прибављање података по службеној дужности**   Предлаже се елиминација подношења следећих докумената од стране подносиоца захтева, јер je надлежни орган дужан да, у складу са чл. 9. и 103. ЗОУП-а („Службени гласник РС”, број 18/16 и 95/2018), Законом о електронском документу, електронској идентификацији и услугама од поверења у електронском пословању („Службени гласник РС”, број 94/17.), Законом о електронској управи („Службени гласник РС”, број 27/18) и Правилником о начину на који органи врше увид, прибављају, обрађују и уступају, односно достављају податке о чињеницама о којима се води службена евиденција из регистара у електронском облику, а који су неопходни за одлучивање у управном поступку ("Службени гласник РС", број 57/19.), по службеној дужности прибави потребне податке од надлежног органа – „власника“ потребних података:   * **Документ 2: Уверење о стажу осигурања или Пријава и Одјава на обавезно социјално осигурање**   Наведени документи се потражују од подносиоца захтева као доказ о запослењу фармацеута на радном месту дипломирани фармацеут или магистар фармације, у случају промене послодавца. Наведени документ надлежни орган прибавља и по службеној дужности, али се прибављање врши редовном поштом.  Предлаже се прибављање података по службеној дужности од ЦРОСО, које је могуће спровести на један од следећих начина, зависно од тренутне доступности потребних података:     * Путем Информационог система за размену података из регистара преко Сервисне магистрале органа; * Прибављањем података упитом ка регистру и уписивањем у софтверско решење органа који води поступак преко Сервисне магистрале органа.   Изузетно, орган може на захтев прибавити скуп података из регистра и уписати их у сопствено софтверско решење.  Уколико не постоје технички предуслови за размену података на начин описан у тачкама 1) и 2), орган, који спроводи поступак, у обавези је да примењује ЗОУП и податке потребне за одлучивање прибави директно од органа, надлежног за вођење службене евиденције, било конвенционалном директном комуникацијом или електронским путем.  **За примену ове препоруке, ради обезбеђења правне сигурности, транспарентности и усклађености прописа, потребна је допуна Статута Фармацеутске коморе Србије („Сл. гласник РС“ бр. 106/2006, 118/2008, 5/2010, 113/2013).**    **Пре измене прописа, орган ће без одлагања приступити примени ЗОУП-а и размени података по службеној дужности.**  **РАДНА ГРУПА ЈЕ САГЛАСНА СА ПРЕПОРУКОМ.**   * **Документ 5. Решење о регистрацији здравствене установе апотеке**   Наведени документ доставља само оснивач здравствене установе апотеке ради прибављања података о апотеци и оснивачу.  Предлаже се прибављање података по службеној дужности од Агенције за привредне реистре[[2]](#footnote-2), које је могуће спровести на један од следећих начина, зависно од тренутне доступности потребних података:     * Путем Информационог система за размену података из регистара преко Сервисне магистрале органа; * Прибављањем података упитом ка регистру и уписивањем у софтверско решење органа који води поступак преко Сервисне магистрале органа.   Изузетно, орган може на захтев прибавити скуп података из регистра и уписати их у сопствено софтверско решење.  Уколико не постоје технички предуслови за размену података на начин описан у тачкама 1) и 2), орган, који спроводи поступак, у обавези је да примењује ЗОУП и податке потребне за одлучивање прибави директно од органа, надлежног за вођење службене евиденције, било конвенционалном директном комуникацијом или електронским путем.  Како би се ово омогућило, у обрасцу захтева је потребно затражити од подносиоца неопходне информације и то: матични број подносиоца захтева.  **За примену ове препоруке, ради обезбеђења правне сигурности, транспарентности и усклађености прописа, потребна је допуна Статута Фармацеутске коморе Србије („Сл. гласник РС“ бр. 106/2006, 118/2008, 5/2010, 113/2013).**    **Пре измене прописа, орган ће без одлагања приступити примени ЗОУП-а и размени података по службеној дужности.**  **РАДНА ГРУПА ЈЕ САГЛАСНА СА ПРЕПОРУКОМ, АЛИ ТЕК НАКОН ШТО АГЕНЦИЈА ЗА ПРИВРЕДНЕ РЕГИСТРЕ УСПОСТАВИ РЕГИСТРЕ ЗДРАВСТВЕНИХ УСТАНОВА, НАКОН ЧЕГА ЋЕ КОМОРА ВРШИТИ УВИД У РЕГИСТАР И ПРИБАВЉАТИ ПОДАТКЕ.**   * 1. **Документација**   *Елиминација докумената*   * **Документ 3: Решење здравственог инспектора Министарства здравља РС**   Наведени документ доставља само оснивач приватне праксе или здравствене установе апотеке. Како је овај документ предуслов за оснивање приватне праксе или здравствене установе апотеке и с обзиром да се у оквиру поступка подноси и Решење о обављању приватне праксе односно Судско решење о регистрацији здравствене установе апотеке, то је његово подношење непотребно и предлаже се за елиминацију.  **За примену ове препоруке, није неопходна измена прописа.**  **РАДНА ГРУПА ЈЕ САГЛАСНА СА ПРЕПОРУКОМ.**   * 1. **Утврђивање правног основа и потребне документације**   ***Прописивање начина провере испуњености услова и документације, која се доставља***  Члан 10. Закона о коморама здравствених радника прописује да се у именику чланова коморе води посебна евиденција о члановима коморе који су приправници, специјализанти, специјалисти или који имају ужу специјалност.  Како би се обезбедила потпуна правна сигурност странака у поступку, прецизнији и јаснији поступак, као и лакше и транспарентније поступање, предлаже се детаљније прописивање поступка промене уписа у именик Фармацеутске коморе, зависно од врсте измена које се траже и то тако што ће се прецизирати да:   * Надлежни орган прибавља, по службеној дужности, податке у погледу запослења подносиоца захтева и податке о регистрацији приватне праксе или здравствене установе и њеном оснивачу; * Фармацеутски факултет, Министарство здравља или други законом овлашћени орган по службеној дужности обавештава Фармацеутску комору о донетим одлукама о стеченом наставном или научном звању, у року од 8 радних дана од дана издавања; * Министарство здравља по службеној дужности обавештава Фармацеутску комору о издатим решењима о давању сагласности на одобрену специјализацију, односно ужу специјализацију, у року од 8 радних дана од дана издавања решења; * Фармацеутски факултет по службеној дужности обавештава Фармацеутску комору о дипломама о стеченом стручном називу специјалисте или специјалисте уже специјализације, у року од 8 радних дана од дана издавања дипломе; * Министарство здравља или други законом овлашћени државни орган по службеној дужности обавештава Фармацеутску комору о положеном стручном испиту, у року од 8 радних дана од дана издавања Уверења о положеном стручном испиту; * Подносилац захтева, који је уписан у Именик пре почетка обављања приправничког стажа, подноси надлежном органу потврду о обављању приправничког стажа – оригинал.   **За примену ове препоруке, потребно је изменити и допунити Статут Фармацеутске коморе Србије („Сл. гласник РС“ бр. 106/2006, 118/2008, 5/2010, 113/2013).**    РАДНА ГРУПА ЈЕ САГЛАСНА СА ПРЕПОРУКОМ ДА СЕ ПРОПИШЕ НАВЕДЕНА ДОКУМЕНТАЦИЈА. ШТО СЕ ТИЧЕ ПРОПИСИВАЊА ОБАВЕШТАВАЊА ПО СЛУЖБЕНОЈ ДУЖНОСТИ ОД СТРАНЕ ДРУГИХ ОРГАНА, САГЛАСНОСТ НЕ ПОСТОЈИ.   * 1. **Образац административног захтева**   **Прописивање обрасца захтева**  Захтев у оквиру овог поступка се подноси у форми обрасца припремљеног од стране надлежног органа.  Предлаже се унапређење стандардизованог обрасца за подношење захтева који ће олакшати учешће странкама у поступку, а који ће садржати потребне информације о документацији потребној у поступку, форми докумената, издаваоцима и специфичностима у вези докумената, као и информације потребне за прибављање података по службеној дужности и то:   * ЈМБГ подносиоца ради прибављања податка о пријави на обавезно социјално осигурање * Матични број подносиоца захтева.   У обрасцу захтева треба да стоји и писана информација о прописаном року за решавање предмета.  Предлаже се омогућавање електронског попуњавања обрасца захтева, као и његово постављање на званичну веб презентацију надлежног органа.  **За примену ове препоруке, потребна је измена и допуна Статута Фармацеутске коморе Србије („Сл. гласник РС“ бр. 106/2006, 118/2008, 5/2010, 113/2013).**  **РАДНА ГРУПА ЈЕ САГЛАСНА СА ПРЕПОРУКОМ.**   * 1. **Рокови**   ***Прописивање рока посебним прописом***  Како посебан рок за решавање по пријави уписа промене у именик Фармацетске коморе није прописан, у поступку се примењује општи рок прописан чланом 145, став 2 Закона о општем управном поступку од 30 дана од покретања поступка.  Како је у обрасцу е-пописа као просечан рок за решавање наведен рок од 15 дана, а како је и чланом 11, став 1. Закона о коморама здравствених радника прописано да се решење о упису у именик коморе доноси у року од 15 дана од дана подношења захтева, целисходно је да се исти рок пропише и за доношење решења о промени уписа у именик коморе.  Сходно наведеном, предлаже се прописивање рока за доношење решења о измени података у Именику Фармацеутске коморе, од 15 дана од дана подношења захтева.  **За примену ове препоруке, потребна је измена Закона о коморама здравствених радника („Сл. гласник РС“ бр. 107/2005, 99/2010, 70/2017-УС), члан 13.**  **РАДНА ГРУПА ЈЕ САГЛАСНА СА ПРЕПОРУКОМ.**     * 1. **Електронско подношење захтева и издавање акта**   Поступак подразумева подношење захтева надлежном органу и достављање акта подносиоцу захтева поштом или лично. Још увек није успостављена пуна електронска управа, нити поједини сегменти електронске комуникације.  Законом о општем управном поступку („Сл.гласник“РС. бр. 18/2016), чл. 56, предвиђено је електронско општење између органа и странака, а чланом 39. Закона о електронској управи ("Службени гласник РС", број 27/2018), који ће се примењивати од октобра 2019. године, уведена је обавеза органа да омогући пријем електронског поднеска преко Портала еУправа, другог електронског јединственог управног места или другим путем, у складу са законом којим се уређује електронски документ и услуге од поверења у електронском пословању. Члан 40. Закона о електронској управи обавезује орган да уверење, одлуку, решење, закључак, други електронски документ и/или податак из оквира своје надлежности достави кориснику електронским путем, а у папирном облику искључиво на захтев корисника.  У циљу увођења савремених начина административног поступања, ефикаснијег и једноставнијег обављања послова, смањења папирологије и лакше комуникације, предлаже се да се, до успостављања пуне функције електронског поступања преко портала еУправе, омогући подношењe захтева и достављање акта надлежног органа подносиоцу захтева електронским путем, преко званичног налога електронске поште надлежног органа. Захтев подносиоца са пратећом документацијом и акт надлежног органа морају бити потписани квалификованим електронским сертификатом.  Електронско подношење захтева и достављање акта надлежног органа подносиоцу захтева ће омогућити уштеде у погледу времена и трошкова.  **За примену ове препоруке, није потребна измена прописа.**  **РАДНА ГРУПА ЈЕ САГЛАСНА СА ПРЕПОРУКОМ**.   * 1. **Евиденције**   **Објављивање и ажурирање постојеће евиденције**  Надлежни орган води евиденцију чланова која је објављена на интернет страници Фармацеутске коморе. Објављена евиденција садржи информације о члановима, идентификационим бројевима уписа у именик, броју и датуму издавања лиценце и специјализацији члана. Претрагом објављене евиденције може се утврдити да евиденција садржи углавном податке о члановима који поседују лиценцу.  Чланом 13, став 2. Статута Фармацеутске коморе Србије прописано је да уписник у именик чланова Коморе, који води огранак Коморе, садржи следеће податке: редни број, датум извршеног уписа, име и презиме, матични број са датумом и местом рођења и адресом становања, назив установе односно приватне праксе, број и датум коначног решења о извршеном упису, датум почетка рада односно престанка рада, врста приватне праксе, број решења и назив органа који је решење издао о обављању приватне праксе, број и датум универзитетске дипломе, број и датум положеног стручног испита, број и датум започете специјализације, завршене специјализације или уже специјализације, број и датум дипломе стечене научне титуле, држављанство, број и датум издавања чланске карте – идентификациони број, подаци о чланарини, напомена. Чланом 14., став 1. Статута Фармацеутске коморе Србије прописано је да се именик, са наведеним подацима, води као књига и као збир података укњижених електронским путем.  Предлаже се да се пропише обавеза Коморе да све податке из именика чланова учини јавно доступним на званичној интернет страници коморе, осим података чије објављивање није у складу са Законом о заштити података о личности. Такође, предлаже се прописивање обавезе Фармацеутске коморе да, у року од 2 радна дана од издавања решења за упис у Именик коморе / измене података у Именику, објави податке/измене података из именика на званичној интернет страници Коморе.  Ова препорука ће омогућити другим органима олакшано прибављање података по службеној дужности, али и транспарентност података о члановима Фармацеутске коморе за ширу јавност.  **За примену ове препоруке, потребно је изменити и допунити Статут Фармацеутске коморе Србије („Сл. гласник РС“ бр. 106/2006, 118/2008, 5/2010, 113/2013).**  РАДНА ГРУПА ЈЕ САГЛАСНА СА ПРЕПОРУКОМ.  ПРЕДЛАЖЕ ДА СЕ У ИМЕНИКУ ВОДЕ СЛЕДЕЋИ ПОДАЦИ:  редни број, односно број уписа, број решења и датум уписа, име, презиме, огранак коморе која је издала решење о упису у Комору, подаци о образовању, научно, наставна и стручна звања (датум и место стицања), статус члана (обавезан, добровољан, почасан, донатор), подаци о брисању из именика  ЗБОГ ЗАШТИТЕ ПОДАТАКА О ЛИЧНОСТИ, МАТИЧНИ БРОЈ НЕ БИ ТРЕБАЛО ОБЈАВИТИ НА ЗВАНИЧНОЈ ВЕБ ПРЕЗЕНТАЦИЈИ, ДОК ЈЕ СВЕ ОСТАЛЕ ПОДАТКЕ ПОТРЕБНО ОБЈАВИТИ, ИЗ РАЗЛОГА НАВЕДЕНИХ У ПРЕПОРУЦИ. | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **Нацрт**  **Закон о изменама и допунама Закона о коморама здравствених радника**  Члан 1.  У члану 13. Закона о коморама здравствених радника („Сл. гласник РС“ бр. 107/05, 99/10, 70/17-УС) после става 1. додаје се став 2. који гласи:  „ Решење о измени података доноси надлежни огранак коморе, у року од 15 дана од дана подношења захтева.“  Члан 2.  Овај закон ступа на снагу осмог дана од дана објављивања у Службеном гласнику Републике Србије.  **Нацрт**  **Нацрт Одлуке о изменама и допунама Статута Фармацеутске коморе Србије**  Члан 1.  У члану 14. Статута Фармацеутске коморе Србије („Сл. гласник РС“ бр. 106/06, 118/08, 5/10, 113/13 и 9/20) после става 7. додају се ст. 8. и 9. који гласе:  „Сви подаци из именика чланова коморе су јавно доступни на званичној интернет страници коморе, осим података чије објављивање није у складу са законом о заштити података о личности.  Податке из става 8. овог члана, комора објављују на својој званичној интернет страници у року од 2 радна дана од издавања решења за упис, односно измену података у именик коморе.„  Члан 2.  Члан 15. мења се и гласи:  „Уписник из члана 13. овог статута је састављен од листа хартије формата А4, са рубрикама по редоследу наведеним у члану 13. овог статута (образац ЕВ-1), који је одштампан уз овај статут и чини његов саставни део.  У уписник из става 1 овог члана уписују се подаци за сваког појединог члана Коморе.  Сваки лист уписника оверен је печатом и потписом директора Коморе или лица које он овласти.  Члан Коморе подноси захтев за упис у чланство коморе на обрасцу ЕВ-1, уз који се доставља следећа документација:   1. очитана фотокопију личне карте (очитана) 2. оверена фотокопија универзитетске дипломе (нострификована диплома стечена у иностранству – диплома, превод дипломе, решење о нострификацији) 3. фотокопија или први примерак [уплатнице о измиреним накнадама](http://www.farmkom.rs/images/stories/uz_tekstove/uplatnice/uplatnica_imenik.jpg) према Комори 4. две (2) фотографије (35 x 30 мм), са именом и презименом на полеђини   У зависности од основа уписа, подносе се и следећа документа:   1. оверена копија уверења о положеном стручном испиту или потврде о положеном стручном испиту, у случају накнадног уписа у именик , након започињања обављања приправничког стажа 2. оверена фотокопија дипломе о положеном специјалистичком испиту, односно решење о започетој специјализацији/фотокопија индекса. 3. копија уверења о стеченом наставном или научном звању, односно називу примаријуса. 4. потврда здравствене установе о стажу или уговор о волонтирању (за приправнике) 5. фотокопију решења надлежног органа о обављању приватне праксе - за осниваче комора 6. доказ о радноправном статусу - запослењу (за запослене): 7. потврда о незапослености из националне службе за запошљавање или уверење о стажу осигурања из пио (за незапослене) 8. оверена фотокопија решења о пензији или привременог решења (за пензионере)   Комора по службеној дужности прибавља податке из службених евиденција и подносилац захтева није у обавези да достави документа из става 5. тач.1), 5), 6), 7) и 8) овог члана, изузев ако подносилац захтева изричито изјави да ће те податке прибавити сам.  Измене и допуне података у уписнику врше се обавезним уписивањем датума извршене измене или допуне на обрасцу са идентичним подацима утврђеним у ставу 1. овог члана (образац ЕВ-2), који је одштампан уз овај статут и чини његов саставни део.  Уз захтве за измену и допуну података у уписнику, подноси се документација из става 6. овог члана у зависности од врсте настале промене.“  Члан 3.  Ова одлука ступа на снагу осмог дана од дана објављивања у Службеном гласнику Републику Србије. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **Преглед одредби Закона о коморама здравствених радника које се мењају**  Члан 13.  Чланови коморе дужни су да надлежном органу коморе пријаве све промене које су битне за упис у именик из члана 10. овог закона, као и друге битне чињенице из надлежности коморе, у року од 30 дана од дана сазнања за те промене, односно чињенице.  РЕШЕЊЕ О ИЗМЕНИ ПОДАТАКА ДОНОСИ НАДЛЕЖНИ ОГРАНАК КОМОРЕ, У РОКУ ОД 15 ДАНА ОД ДАНА ПОДНОШЕЊА ЗАХТЕВА.  **Преглед одредби Статута Фармацеутске коморе које се мењају**  Члан 14.  Именик из члана 13. овог статута води се као књига и као збир података укњижених електронским путем.  Подаци о уписнику и електронске обраде морају бити идентични.  Уписивање података и издавање уверења извода из евиденције и потврда, врши се на лични захтев члана Коморе или физичког и правног лица које има интерес у складу са Законом.  Извод из именика садржи захтеване податке из члана 13. овог статута који се воде у именику као јавној књизи.  Уверење садржи податке из евиденције који се воде у именику као јавној књизи.  Потврда садржи податке који не представљају садржај уверења.  На захтев законом овлашћеног лица документа из става 4, 5. и 6. овог члана, Комора је дужна да изда одмах, најкасније у року од 3 дана.  СВИ ПОДАЦИ ИЗ ИМЕНИКА ЧЛАНОВА КОМОРЕ СУ ЈАВНО ДОСТУПНИ НА ЗВАНИЧНОЈ ИНТЕРНЕТ СТРАНИЦИ КОМОРЕ, ОСИМ ПОДАТАКА ЧИЈЕ ОБЈАВЉИВАЊЕ НИЈЕ У СКЛАДУ СА ЗАКОНОМ О ЗАШТИТИ ПОДАТАКА О ЛИЧНОСТИ.  ПОДАТКЕ ИЗ СТАВА 8. ОВОГ ЧЛАНА, КОМОРА ОБЈАВЉУЈУ НА СВОЈОЈ ЗВАНИЧНОЈ ИНТЕРНЕТ СТРАНИЦИ У РОКУ ОД 2 РАДНА ДАНА ОД ИЗДАВАЊА РЕШЕЊА ЗА УПИС, ОДНОСНО ИЗМЕНУ ПОДАТАКА У ИМЕНИК КОМОРЕ.  Члан 15.  ~~Уписник из члана 13. овог статута је састављен од листа хартије формата А4, са рубрикама по редоследу наведеним у члану 13. овог статута (образац ЕВ-1).~~  ~~У уписник из става 1 овог члана уписују се подаци за сваког појединог члана Коморе.~~  ~~Сваки лист уписника оверен је печатом и потписом директора Коморе или лица које он овласти.~~  ~~Измене и допуне података у уписнику врше се обавезним уписивањем датума извршене измене или допуне на обрасцу са идентичним подацима утврђеним у ставу 1. овог члана (образац ЕВ-2).~~  ~~Члан Коморе подноси захтев за упис у чланство Коморе на обрасцу ЕВ-1 са документацијом из става 2. члана 13. овог статута.~~  УПИСНИК ИЗ ЧЛАНА 13. ОВОГ СТАТУТА ЈЕ САСТАВЉЕН ОД ЛИСТА ХАРТИЈЕ ФОРМАТА А4, СА РУБРИКАМА ПО РЕДОСЛЕДУ НАВЕДЕНИМ У ЧЛАНУ 13. ОВОГ СТАТУТА (ОБРАЗАЦ ЕВ-1), КОЈИ ЈЕ ОДШТАМПАН УЗ ОВАЈ СТАТУТ И ЧИНИ ЊЕГОВ САСТАВНИ ДЕО.  У УПИСНИК ИЗ СТАВА 1 ОВОГ ЧЛАНА УПИСУЈУ СЕ ПОДАЦИ ЗА СВАКОГ ПОЈЕДИНОГ ЧЛАНА КОМОРЕ.  СВАКИ ЛИСТ УПИСНИКА ОВЕРЕН ЈЕ ПЕЧАТОМ И ПОТПИСОМ ДИРЕКТОРА КОМОРЕ ИЛИ ЛИЦА КОЈЕ ОН ОВЛАСТИ.  ЧЛАН КОМОРЕ ПОДНОСИ ЗАХТЕВ ЗА УПИС У ЧЛАНСТВО КОМОРЕ НА ОБРАСЦУ ЕВ-1, УЗ КОЈИ СЕ ДОСТАВЉА СЛЕДЕЋА ДОКУМЕНТАЦИЈА:   1. ОЧИТАНА ФОТОКОПИЈУ ЛИЧНЕ КАРТЕ (ОЧИТАНА) 2. ОВЕРЕНА ФОТОКОПИЈА УНИВЕРЗИТЕТСКЕ ДИПЛОМЕ (НОСТРИФИКОВАНА ДИПЛОМА СТЕЧЕНА У ИНОСТРАНСТВУ – ДИПЛОМА, ПРЕВОД ДИПЛОМЕ, РЕШЕЊЕ О НОСТРИФИКАЦИЈИ) 3. ФОТОКОПИЈА ИЛИ ПРВИ ПРИМЕРАК [УПЛАТНИЦЕ О ИЗМИРЕНИМ НАКНАДАМА](http://www.farmkom.rs/images/stories/uz_tekstove/uplatnice/uplatnica_imenik.jpg) ПРЕМА КОМОРИ 4. ДВЕ (2) ФОТОГРАФИЈЕ (35 X 30 ММ), СА ИМЕНОМ И ПРЕЗИМЕНОМ НА ПОЛЕЂИНИ   У ЗАВИСНОСТИ ОД ОСНОВА УПИСА, ПОДНОСЕ СЕ И СЛЕДЕЋА ДОКУМЕНТА:   1. ОВЕРЕНА КОПИЈА УВЕРЕЊА О ПОЛОЖЕНОМ СТРУЧНОМ ИСПИТУ ИЛИ ПОТВРДЕ О ПОЛОЖЕНОМ СТРУЧНОМ ИСПИТУ, У СЛУЧАЈУ НАКНАДНОГ УПИСА У ИМЕНИК, НАКОН ЗАПОЧИЊАЊА ОБАВАЉАЊА ПРИПРАВНИЧКОГ СТАЖА 2. ОВЕРЕНА ФОТОКОПИЈА ДИПЛОМЕ О ПОЛОЖЕНОМ СПЕЦИЈАЛИСТИЧКОМ ИСПИТУ, ОДНОСНО РЕШЕЊЕ О ЗАПОЧЕТОЈ СПЕЦИЈАЛИЗАЦИЈИ/ФОТОКОПИЈА ИНДЕКСА. 3. КОПИЈА УВЕРЕЊА О СТЕЧЕНОМ НАСТАВНОМ ИЛИ НАУЧНОМ ЗВАЊУ, ОДНОСНО НАЗИВУ ПРИМАРИЈУСА. 4. ПОТВРДА ЗДРАВСТВЕНЕ УСТАНОВЕ О СТАЖУ ИЛИ УГОВОР О ВОЛОНТИРАЊУ (ЗА ПРИПРАВНИКЕ) 5. ФОТОКОПИЈУ РЕШЕЊА НАДЛЕЖНОГ ОРГАНА О ОБАВЉАЊУ ПРИВАТНЕ ПРАКСЕ - ЗА ОСНИВАЧЕ КОМОРА 6. ДОКАЗ О РАДНОПРАВНОМ СТАТУСУ - ЗАПОСЛЕЊУ (ЗА ЗАПОСЛЕНЕ): 7. ПОТВРДА О НЕЗАПОСЛЕНОСТИ ИЗ НАЦИОНАЛНЕ СЛУЖБЕ ЗА ЗАПОШЉАВАЊЕ ИЛИ УВЕРЕЊЕ О СТАЖУ ОСИГУРАЊА ИЗ ПИО (ЗА НЕЗАПОСЛЕНЕ) 8. ОВЕРЕНА ФОТОКОПИЈА РЕШЕЊА О ПЕНЗИЈИ ИЛИ ПРИВРЕМЕНОГ РЕШЕЊА (ЗА ПЕНЗИОНЕРЕ)   КОМОРА ПО СЛУЖБЕНОЈ ДУЖНОСТИ ПРИБАВЉА ПОДАТКЕ ИЗ СЛУЖБЕНИХ ЕВИДЕНЦИЈА И ПОДНОСИЛАЦ ЗАХТЕВА НИЈЕ У ОБАВЕЗИ ДА ДОСТАВИ ДОКУМЕНТА ИЗ СТАВА 5. ТАЧ.1), 5), 6), 7) И 8) ОВОГ ЧЛАНА, ИЗУЗЕВ АКО ПОДНОСИЛАЦ ЗАХТЕВА ИЗРИЧИТО ИЗЈАВИ ДА ЋЕ ТЕ ПОДАТКЕ ПРИБАВИТИ САМ.  ИЗМЕНЕ И ДОПУНЕ ПОДАТАКА У УПИСНИКУ ВРШЕ СЕ ОБАВЕЗНИМ УПИСИВАЊЕМ ДАТУМА ИЗВРШЕНЕ ИЗМЕНЕ ИЛИ ДОПУНЕ НА ОБРАСЦУ СА ИДЕНТИЧНИМ ПОДАЦИМА УТВРЂЕНИМ У СТАВУ 1. ОВОГ ЧЛАНА (ОБРАЗАЦ ЕВ-2), КОЈИ ЈЕ ОДШТАМПАН УЗ ОВАЈ СТАТУТ И ЧИНИ ЊЕГОВ САСТАВНИ ДЕО.  УЗ ЗАХТВЕ ЗА ИЗМЕНУ И ДОПУНУ ПОДАТАКА У УПИСНИКУ, ПОДНОСИ СЕ ДОКУМЕНТАЦИЈА ИЗ СТАВА 6. ОВОГ ЧЛАНА У ЗАВИСНОСТИ ОД ВРСТЕ НАСТАЛЕ ПРОМЕНЕ. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| У току 2016. године поднето 958 захтевa за Издавање лиценце члану Фармацеутске коморе Србије.  Директан трошак спровођења овог поступка за привредне субјекте на годишњем нивоу износио је 1.002.165,12 РСД, што је еквивалентно износу од 8.240,01 ЕУР по средњем курсу Народне банке Србије за 2017. годину и представља укупан административни трошак привреде на годишњем нивоу за спровођење овог поступка.  Усвајање и примена препорука, односно поједностављење поступка ће донети привредним субјектима годишње директне уштеде од 350.417,32 РСД или 2.881,20 ЕУР.  Ове уштеде износе 34,97 % укупних директних трошкова привредних субјеката у поступку. | |

1. *У периоду од провере обрасца е Пописа до припреме препорука за оптимизацију овог поступка,дошло је до  измене прописа која је унет у правни основ поступка* [↑](#footnote-ref-1)
2. *Регистар здравствених установа и Јединствену евиденцију субјеката у здравству, који су установљени Законом о здравственој заштити („Сл. гласник РС“, бр. 25/2019), водиће Агенција за привредне регистре као поверени посао почев од 11. октобра 2020. године. Регистар здравствених установа ће бити електронска, централна, јавна база података о регистрованим здравственим установама које обављају здравствену делатност.* [↑](#footnote-ref-2)