**ПОЈЕДНОСТАВЉЕЊЕ ПОСТУПКА** **ИСПИСА ИЗ ИМЕНИКА ФАРМАЦЕУТСКЕ КОМОРЕ СРБИЈЕ**

|  |  |
| --- | --- |
| **Назив административног поступка** | **Испис из Именика Фармацеутске коморе Србије** |
| **Шифра поступка** | **04.07.0003** |
| **Регулаторно тело**  **(надлежно за спровођење препоруке)** | Министарство здравља  Фармацеутска комора Србије |
| **Правни оквир којим је уређен административни поступак** | * Закон о коморама здравствених радника („Службени гласник РС”, бр. 107/05, 99/10 и 70/17) * Закон о здравственој заштити („Службени гласник РС”, број 25/19) * Статут Фармацеутске коморе Србије („Службени гласник РС”, бр. 106/06, 118/08, 5/10, 113/13 и 9/20) |
| **Прописи које треба променити /донети/укинути да би се спровеле препоруке** | 1. Статут Фармацеутске коморе Србије („Службени гласник РС”, бр. 106/06, 118/08, 5/10, 113/13 и 9/20) |
| **Рок за спровођење препорука** | Четврти квартал 2020. године |
| 1. **КРАТАК ОПИС ПРОБЛЕМА** | |
| Посебан рок за доношење решења није прописан, услед чега се у поступку примењује општи рок, чија примена није адекватна. Сходно томе, нарушено је једно од начела управног поступка - начело делотворности и економичности, по коме се поступак води уз што мање трошкова по странку. Такође додатни простора за оптимизацију постоји на тај начин што ће се омогућити издавање акта електронским путем. | |
| 1. **САЖЕТАК ПРЕПОРУКА** | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Рокови** |  | | | | *Прописивање рока посебним прописом* | **X** |  | **1.** | | **Електронско достављање издатог акта** |  | **X** |  | | |
|  | |
| 1. **ОБРАЗЛОЖЕЊЕ** | |
| **Рокови**  **3.1 Прописивање рока посебним прописом**  Како посебан рок за решавање по пријави захтева није прописан, у поступку се примењује рок прописан чланом 145., став 2. Закона о општем управном поступку од 30 дана од дана покретања поступка.  Како у конкретном случају Комора врши само испис из Фармацеутска комора Србије предлаже се да се пропише рок од 15 дана за решавање по захтеву по узору на члан 11. став 1. Закона о коморама здравствених радника којим је прописано да се решење о упису у именик коморе доноси у року од 15 дана од дана подношења захтева. Сходно наведеном целисходно је да се исти рок пропише и за доношење Решења о брисању члана Коморе из Именика чланова Фармацеутске коморе Србије.  ***За примену ове препоруке, потребна је измена и допуна Статута Фармацеутске коморе Србије („Службени гласник РС”, бр. 106/06, 118/08, 5/10, 113/13 и 9/20)***  **3.2 Електронско достављање издатог акта**  Поступак подразумева подношење захтева надлежном органу поштом или лично (јер се уз захтев достављају лиценца и легитимација у оргиналу те стога није могуће електронско подношење захтева. Са друге стране не постоји могућност издавања акта електронским путем, а могуће је Решење о престанку чланства у Фармацеутској комори Србије доставити електронски подносиоцу захтева.  У циљу увођења савремених начина административног поступања, ефикаснијег и jедноставнијег обављања послова, смањења папирологије и лакше комуникације, а у складу са Законом о електронској управи и Законом о електронском документу, електронској идентификацији и услугама од поверења у електронском пословању, предлаже се електронско достављање издатог акта  ***За примену ове препоруке, није потребна измена прописа.*** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **НАЦРТ**  **СТАТУТ О ИЗМЕНАМА И ДОПУНАМА СТАТУТА ФАРМАЦЕУТСКЕ КОМОРЕ СРБИЈЕ**  Члан 1.  У Статуту Фармацеутске коморе Србије („Службени гласник РС”, бр. 106/06, 118/08, 5/10, 113/13 и 9/20) члану 23. став 2. мења се и гласи:  „Члану Коморе престаје чланство у Комори престанком обављања послова дипломираног фармацеута, НА ЛИЧНИ ЗАХТЕВ и смрћу.”  Након става 2. додаје се нови став 3. који гласи:  „Комора о захтеву за испис из именика коморе одлучује у року од 15 дана од дана пријема захтева.”  Досадашњи ставови 3., 4. и 5. постају ставови 4., 5. и 6.  Члан 2.  Овај статут ступа на снагу осмог дана од дана објављивања у „Службеном гласнику Републике Србије”. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **ПРЕГЛЕД ОДРЕДБИ СТАТУТА ФАРМАЦЕУТСКЕ КОМОРЕ СРБИЈЕ КОЈЕ СЕ МЕЊАЈУ И ДОПУЊУЈУ**  Члан 23.  Члану Коморе мирује чланство у Комори за време привремене забране вршења позива дипломираног фармацеута по одлуци Суда части Коморе.  Члану Коморе престаје чланство у Комори престанком обављања послова дипломираног фармацеута, НА ЛИЧНИ ЗАХТЕВ и смрћу.  КОМОРА О ЗАХТЕВУ ЗА ИСПИС ИЗ ИМЕНИКА КОМОРЕ ОДЛУЧУЈЕ У РОКУ ОД 15 ДАНА ОД ДАНА ПРИЈЕМА ЗАХТЕВА.  Органу или члану органа Коморе може престати мандат ако он то сам затражи.  Орган или члан органа Коморе може бити разрешен пре истека мандата на који је изабран ако обавља функцију на начин на који се не обезбеђује остваривање задатака Коморе, односно од органа Коморе.  Поступак за разрешење органа или члана органа Коморе може покренути писменим путем најмање једна трећина чланова Скупштине Коморе састављена од једне трећине чланова Скупштине Коморе из сваког огранка понаособ. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Препоруке ће допринети поједностављењу поступка за привредне субјекте, скраћењу рокова у поступку. Препорукама се такође утиче на побољшање пословног амбијента. | |